Jablaničko jezero
Jablaničko jezero je vještačko jezero na Neretvi. Prostire se od Konjica do Jablanice, uz magistralni put M17. Površina jezera iznosi 13 km2, s najvećom dubinom od 80 m. Poznato je kao vikend-odmaralište i turistička destinacija. Nastalo je 1953. izgradnjom gravitacijsko-lučne brane na Neretvi, 5 km uzvodno od Jablanice. Visina brane je 80 m, a jezero se proteže uzvodno do Konjica. Maksimalna dužina mu je oko 30 km. Površina jezera je 1440 ha, a zapremina oko 290 hm3 pri maksimalnoj ispunjenosti vodom. Najveća dubina je 80 m, a oscilacije vodostaja su i do 25 m. Jezero je bogato raznovrsnom ribom, poput pastrmke, glavatice, strugača, šarana, bijelog klijena, pijurice, babuške itd. Odlukom Elektroprivrede BiH početkom februara 2017. godine ispuštena je voda na obližnjoj hidroelektrani, što je uzrokovalo nestanak cijelog ribljeg i biljnog fonda jezera. Međutim, Elektroprivreda BiH negira odgovornost za ekološku katastrofu.